《登上岭游黄山》
宋代·陈天麟

朝阳滉漾水朦胧，晓烟横抹天微风。
三十六峰不著色，点缀淡墨排秋空。
小山连延大山倨，林深无人但云树。
平生爱山真成癖，我以意行本无住。
黄山之路何敧危，黄山之溪何涟漪。
登山度水亦劳止，正要行役发吾诗。
仙家与世不相远，径入桃源亦良便。
向来父老亦行，竹箨桃花大於扇。